stanford-oval/wikipedia huggingface dataset:
גבעת ווטרשיפ (סרט)

| --- | --- |

כרזת הסרט
 מבוסס על:  גבעת ווטרשיפ מאת ריצ'רד אדמס
 בימוי:  מרטין רוזן ג'ון הובלי
 הופק בידי:  מרטין רוזן
 תסריט:  מרטין רוזן
 עריכה:  טרי רולינגס
 שחקנים ראשיים:  ג'ון הרט ריצ'רד בריירס הארי אנדרוז סיימון קאדל נייג'ל הות'ורן רוי קיניר
 מדבבים:  ג'ון הרט דנהולם אליוט ג'ון בנט רלף ריצ'רדסון רוי קינאר ריצ'ארד או'קאלגן סיימון קאדל הארי אנדרוז זירו מוסטל ריצ'רד בריירס מייקל גראהם קוקס האנה גורדון 
 מוזיקה:  אנג'לה מורליי מלקולם ויליאמסון
 מדינה:  בריטניה
 חברה מפיצה:  Cinema International Corporation, נטפליקס 
 שיטת הפצה:  וידאו על פי דרישה 
 הקרנת בכורה:  בריטניה19 באוקטובר 1978 ישראל1 באוגוסט 1980
 משך הקרנה:  101 דקות
 שפת הסרט:  אנגלית
 סוגה:  סרט הרפתקאות, סרט מבוסס יצירה ספרותית, סרט ילדים, סרט פנטזיה, סרט דרמה 
 תקציב:  $4.8 מיליון
 דף הסרט ב־IMDb
 
גבעת ווטרשיפ (באנגלית: Watership Down) הוא סרט הנפשה בריטי משנת 1978 המשתייך לסוגת סרטי דרמת אימה הרפתקנית. הסרט בוים בידי מרטין רוזן. הסרט מבוסס על ספרו של ריצ'רד אדמס, "גבעת ווטרשיפ". הסרט יצא לראשונה ב-19 באוקטובר 1978 וזכה להצלחה מיידית, והפך לסרט השישי המצליח ביותר לשנת 1979 בבריטניה. היה זה סרט ההנפשה הראשון שהוצג במערכת אודיו של דולבי סראונד.
בסרט מדבבים בין היתר ג'ון הרט, ריצ'רד בריירס, הארי אנדרוז, סיימון קאדל, נייג'ל הות'ורן ורוי קיניר.
הערות שוליים

↑  השבוע בבתי הקולנוע בארץ, דבר, 1 באוגוסט 1980
↑  FILM CLIPS: 'Rabbit Test' a Rivers ConceptionLee, Grant. Los Angeles Times (1923-Current File) [Los Angeles, Calif] 23 May 1977: e9.
↑  "Watership Down". Toonhound. נבדק ב-2006-12-18.
גווינת' קיוורת'

| --- | --- |
אין תמונה חופשית
 לידה:  15 בספטמבר 1990 (בת 34) אבריסווית', הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (2014)  Ysgol Gyfun Gymunedol Penweddig 
 פרופיל ב-IMDb
 
גווינת' אנז'ולי קיוורת' (באנגלית: Gwyneth Anjuli Keyworth; נולדה ב-15 בספטמבר 1990) היא שחקנית ולשית.
ביוגרפיה

קיוורת' נולדה באברסטווית' שבוויילס. היא התחילה לשחק בתיאטרון לנוער בשפה הוולשית. בהמשך החלה להופיע עם התיאטרון הלאומי לנוער (אנ').
אחרי שסיימה את לימודיה באקדמיה המלכותית לאמנות הדרמה, הופיעה קיוורת' בתוכניות טלוויזיה בריטיות, בהן בסדרה "עברייני על" ו-"The Great Outdoors". ב-2012 השתתפה קיוורת' בסרט "אפי הופקינס". ב-2014 שיחקה בדרמה הקומית "קרוב יותר לירח".
בתיאטרון הופיעה קיוורת' בשנת 2015 בהפקה של הגלוב של המחזה "הכפירה שבאהבה" מאת הלן אדמונדסון, ובהפקה של המחזמר "חנות קטנה ומטריפה". ב-2014 כיכבה בתפקיד פריאל בקומדיה "Vodka Diaries". ב-2015 גילמה את קליאה בעונה החמישית של הסדרה "משחקי הכס" של רשת HBO.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Framed | מארי יוז | סרט טלוויזיה |
| 2010 |  | Royal Wedding | טמי קרדוק | סרט טלוויזיה |
| 2010 |  | The Great Outdoors | הייזל סטיבנס | סדרת טלוויזיה (3 פרקים) |
| 2010 | הרפתקאות שרה ג'יין | The Sarah Jane Adventures | אמילי מוריס | בפרק "Lost in Time" |
| 2010–2011 | עברייני על | Misfits | מרני | סדרת טלוויזיה (2 פרקים) |
| 2011 | רציחות במידסומר | Midsomer Murders | בת'אן | בפרק "Death in the Slow Lane" |
| 2011 |  | Case Histories | רג'י טיג | סדרת טלוויזיה (2 פרקים) |
| 2012 |  | Loserville | לורה | סרט טלוויזיה |
| 2014 |  | Vodka Diaries | פריאל | סדרת טלוויזיה |
| 2014 | החשדות של מר ויצ'ר | The Suspicions of Mr Whicher: The Ties That Bind | אמה פינץ' | סרט טלוויזיה |
| 2015 | משחקי הכס | Game of Thrones | קליאה | בפרק "High Sparrow" |
| 2016 | דוקטור ת'ורן | Doctor Thorne | אוגוסטה גרשם | מיני-סדרה |
| 2016 |  | Plebs | אגאתה | בפרק "The Crime Wave" |
| 2016 |  | Power Monkeys | ג'קי | מיני-סדרה |
| 2016 |  | Wasted | אליסון | תפקיד ראשי |
| 2016 | הינטרלנד | Y Gwyll / Hinterland | בקה ג'ונס | סדרת טלוויזיה (פרק אחד) |
| 2017 |  | Bang | אלה | סדרת טלוויזיה (4 פרקים) |
| 2017 | מראה שחורה | Black Mirror | ניקולה | בפרק "Hang the DJ" |
| 2018 |  | Craith / Hidden | מייגן רודוק | סדרת טלוויזיה (8 פרקים) |
| 2018–2019 |  | Defending the Guilty | דניאל | סדרת טלוויזיה (7 פרקים) |
| 2019 | הכתר | The Crown | גוון אדוארדס | בפרק "Aberfan" |
| 2020 |  | The Trouble with Maggie Cole | בקה קול | סדרת טלוויזיה (6 פרקים) |
| 2021 | אלכס ריידר | Alex Rider | אוולין אנדרס | 6 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 |  | Copier | סטייסי | סרט קצר. ביימה ג'סיקה לוויק |
| 2010 | ירושלים | Jerusalem | אנג'ל | סרט קצר. ביים ריאן אנדרוז |
| 2011 |  | Little Munchkin | מרגרט | סרט קצר. ביים ריאן אנדרוז |
| 2012 | אפי הופקינס | Elfie Hopkins | לידיה | ביים ריאן אנדרוז |
| 2014 | קרוב יותר לירח | Closer to the Moon | לידיה | ביים נאה קאראנפיל |
| 2014 |  | 7.2 | מאר | סרט קצר. ביימה נידה מנזור |
| 2017 |  | The Master of York | חנה | סרט קצר. ביים קירון קווירק |
הערות שוליים

↑  Andrew Peters. "Gwyneth Keyworth". Essence. נבדק ב-2 באפריל 2020. {{cite web}}:  (עזרה)
↑  Julie McNicholls Vale (18 בפברואר 2018). "Misfits and Black Mirror actress' advice for young actors". Cambrian News. נבדק ב-2 באפריל 2020. {{cite web}}:  (עזרה)
↑  "The Heresy of Love by Helen Edmundson / Shakespeare's Globe". web.archive.org. 5 בספטמבר 2015. {{cite web}}:  (עזרה)
↑  "Why Queen Elizabeth didn't take the Iron Throne, and more Game of Thrones interview and casting details". Watchers On The Wall. נבדק ב-27 במרץ 2015. {{cite web}}:  (עזרה)
ג'ורג' פיפס, מרקיז נורמנבי השני

ג'ורג' אוגוסטוס קונסטנטין פיפס, מרקיז נורמנבי השני (באנגלית: George Augustus Constantine Phipps, 2nd Marquess of Normanby;‏ 23 ביולי 1819 – 3 באפריל 1890) היה פוליטיקאי בריטי מהמפלגה הליברלית שכיהן בתפקידי ממשל קולוניאליים כמשנה למושל נובה סקוטיה, מושל קווינסלנד, מושל ניו זילנד ומושל ויקטוריה.
ראשית חייו

ג'ורג' פיפס נולד בלונדון כבנם של קונסטנטין פיפס, מרקיז נורמנבי הראשון ושל אשתו, מריה, בתו של תומאס לידל, ברון רבנסוורת' הראשון. את תואר האצולה שלו הוא קיבל כאשר ב-1831 ירש אביו את תואר רוזן מולגרייב. ב-1838, כאשר אביו קיבל את תואר מרקיז נורמנבי הוא קיבל את התואר רוזן מולגרייב. הוא נכנס למשמר קולדסטרים בדרגת לוטננט משנה וב-1838 הוא קודם לדרגת לוטננט.
קריירה פוליטית וקולוניאלית

ב-1847 נבחר נורמנבי לבית הנבחרים מטעם מחוז הבחירה של סקרבורו, מושב שבו הוא החזיק עד 1851 ושוב מ-1852 ועד 1857. ב-1851 הוא מונה על ידי הלורד ראסל לתפקיד מבקר משק בית המלכותי (Comptroller of the Household). כאשר נבחר לורד' אברדין לתפקיד ראש הממשלה בראשית 1852, מונה נורמנבי לתפקיד גזבר משק הבית המלכותי (Treasurer of the Household), תפקיד אותו הוא מילא עד 1858, כששלוש השנים האחרונות מתוכן היו כבר בתקופת כהונתו של הלורד פרלמרסטון כראש הממשלה. בשנה שלאחר מכן הוא מונה להיות המשנה למושל נובה סקוטיה ובתפקיד זה הוא כיהן עד 1863. באותה שנה הוא ירש את תואר המרקיז של אביו ונכנס לבית הלורדים.
ב-1868 שב נורמנבי לתפקיד ממשלתי כאשר הוא מונה על ידי הלורד גלאדסטון להיות Lord-in-Waiting. בשנה שלאחר מכן הוא קודם להיות הקפטן של יחידת המשמר של המלכה (Honourable Corps of Gentlemen at Arms). ב-1871 הוא מונה להיות מושל קווינסלנד, תפקיד אותו מילא עד 1874, כאשר הוא מונה להיות המושל הכללי של ניו זילנד. בתפקיד זה הוא שימש עד 1879 ולאחר מכן הוא מונה להיות מושל ויקטוריה ושימש בתפקיד זה עד 1881.
משפחתו

ב-1844 נשא לורד נורמנבי לאישה את לאורה, בתו של קפטן רוברט ראסל מהצי המלכותי. כאשר הוא שירת כמשנה למושל של נובה סקוטיה, אירחו הוא ואשתו את נסיך ויילס (לימים המלך אדוארד השביעי) ואת הנסיך אלפרד כאורחיהם בבית המושל שבהליפקס. לזוג נולדו כמה ילדים. המרקיזה לאורה מתה בלונדון בינואר 1855 בהיותה בת 69. הלורד נורמנבי מת בברייטון באפריל 1890 בגיל 70 ובנו הבכור, קונסטנטין, ירש אותו. אחת מבנותיהם, ליידי קתרין לואיזה פיפס, נישאה לרוזן אלסמר השלישי.
ג'ורג' רוברט פרייס

| --- | --- |

ג'ורג' רוברט פרייס
 לידה:  6 באוקטובר 1922 ניו יורק, ארצות הברית 
 התאבד:  6 בינואר 1975 (בגיל 52) לונדון, הממלכה המאוחדת 
 ענף מדעי:  גנטיקה של אוכלוסיות, כימיה פיזיקלית
 מקום מגורים:  ארצות הברית, הממלכה המאוחדת
 מקום קבורה:  St Pancras and Islington Cemetery 
 מקום לימודים:  אוניברסיטת שיקגו  תיכון סטאיווסנט 
 מוסדות:  אוניברסיטת הרווארד  יוניברסיטי קולג' לונדון 
 
ג'ורג' רוברט פרייס (באנגלית: George Robert Price; ‏6 באוקטובר 1922 - 6 בינואר 1975) היה גנטיקאי אמריקאי שעסק בגנטיקה של אוכלוסיות.
כבר מילדותו נחשב לילד מבריק ויוצא דופן. בתחילת דרכו עסק בכימיה פיזיקלית ובכתיבת מדע פופולרי. בשנת 1967 עבר ללונדון ועסק שם בביולוגיה מתמטית וגילה גם שם מספר גילויים משמעותיים. לקראת סוף חייו הפך לנוצרי אוונגליסט אדוק, תרם את כל רכושו לעניים והתאבד.
ילדות

נולד בשנת 1922. אביו היה חשמלאי שנפטר כשפרייס היה בן 4. אמו הייתה זמרת אופרה לשעבר ומשפחתו סבלה מעוני ומחסור בעקבות השפל הגדול. סיים תואר ראשון בכימיה במהלך לימודיו בתיכון ובשנת 1946 קיבל את תואר הדוקטורט שלו בכימיה מאוניברסיטת שיקגו. בשנת 1947 נשא לאישה את ג'וליה מדיאן אך הקשר לא עלה יפה ככל הנראה כיוון שפרייס היה אתאיסט ואילו ג'וליה הייתה קתולית אדוקה. בשנת 1955 הם התגרשו לאחר שנולדו להם שתי בנות.
קריירה

בשנים 1946–1948 עבד כמרצה לכימיה באוניברסיטת הרווארד. לאחר מכן עבר לעבוד במעבדות בל והשתתף בפיתוח הטרנזיסטור. מאוחר יותר עבד במחקרים רפואיים באוניברסיטת מינסוטה והשתתף שם בפריצות דרך בחקר מחלות הכבד ופיתוח מיקרוסקופ פלואורסצנטי. בשנים 1961–1967 עבד ב-IBM בתפקיד זוטר יחסית בתחום העיבוד הגרפי ופיתח את תוכנת cad אך לא זכה לתמלוגים על כך. לאחר שגילה כי הוא חולה בסרטן בלוטת התריס עבר טיפולים קשים שהשאירו אותו נכה בצורה חלקית והוא לקה בדיכאון. במטרה להעניק לחייו ערך הוא החליט להקדיש את עצמו לפתרון תעלומה מדעית גדולה ולכן נסע לאנגליה על מנת לפתור בעיה שצ'ארלס דרווין הגדיר כ"החידה הגדולה מכולן" - בעיית האלטרואיזם והאבולוציה.
בעקבות מאמר של ויליאם המילטון שעסק בברירת שארים ובלי שום הכשרה רשמית בנושאי גנטיקה או סטטיסטיקה ניסח פרייס את מה שמוכר כיום כ"משוואת פרייס".
בשנת 1970 חווה פרייס התגלות דתית ובעקבותיה הפך לנוצרי אוונגליסט. בשנותיו האחרונות הקדיש עצמו לעזרה להומלסים. בשנת 1975 התאבד.
לקריאה נוספת

אורן הרמן, "מחיר האלטרואיזם", ספרי עליית הגג, ינואר 2013
ג'ורג' רודני

ג'ורג' ברידג'ס רודני (באנגלית: George Brydges Rodney‏; 2 באפריל 1803 – 18 ביוני 1883) היה עורך דין ופוליטיקאי אמריקאי מניו קאסל, דלאוור. הוא היה חבר במפלגה הוויגית, ושימש כחבר בית הנבחרים של ארצות הברית מדלאוור.
ביוגרפיה > ראשית חייו ומשפחתו

רודני נולד ב-2 באפריל 1803 בלואיס, דלאוור, והיה בנם של המושל דניאל רודני ושרה פישר. הוא סיים את לימודיו בפרינסטון קולג' ב-1820, למד משפטים והתקבל ללשכת עורכי הדין של דלאוור ב-1828, והחל לעסוק בכך במחוז ניו קאסל, דלאוור.
בנו, ג'ורג' ב. רודני הבן, כיהן כמושל אלסקה במשך ארבעה חודשים ב-1874.
ביוגרפיה > קריירה פוליטית

רודני שימש כרשם במשרד הכנסייה ופקיד בית המשפט היתומים של מחוז סאסקס מ-1826 עד 1830. הוא נבחר כוויגי וייצג ארבע שנים את דלאוור בבית הנבחרים של ארצות הברית בקונגרסים ה-27 וה-28, מ-4 במרץ 1841 עד 3 במרץ 1845, במהלך הממשל של נשיאי ארצות הברית ויליאם הנרי הריסון וג'ון טיילר. לאחר פרישתו הוא חידש את עיסוקו בעריכת דין ושימש כציר לוועידת השלום שהתקיימה בוושינגטון הבירה ב-1861 במאמץ למנוע את מלחמת האזרחים הקרבה.
ביוגרפיה > מוות ומורשת

רודני מת ב-18 ביוני 1883 בניו קאסל, דלאוור ונקבר שם בבית הקברות של כנסיית עמנואל האפיסקופלית.
גופי: הסרט

| --- | --- |

 בימוי:  קווין לימה
 הופק בידי:  דן ראונדס
 תסריט:  ג'ימן מאגון בריאן פינטל כריס מטסן
 עריכה:  גרוברי פרלר
 שחקנים ראשיים:  ג'ייסון מרסדן ביל פרמר רוב פאולסן ג'ים קאמינגס קלי מרטין פולי שור פט בטרם
 מדבבים:  ביל פרמר (גופי) קווין לימה קלי מרטין (Roxanne) Jenna von Oy ג'ואי לורנס ג'ו אן וורלי פט בוטרם וולאס שון ג'ייסון מרסדן (Max Goof) ג'ים קומינגס (פיט) פולי שור (Robert Zimmeruski) רוב פאולסן (P.J. Pete) טווין קאמפבל (Powerline) Herschel Sparber ג'ולי בראון פלורנס סטנלי פאט קרול 
 מוזיקה:  קרטר ברוול דון דייוויס
 מדינה:  ארצות הברית ארצות הברית
 חברת הפקה:  Walt Disney Feature Animation Walt Disney Animation France S.A Walt Disney Animation Australia
 חברה מפיצה:  Walt Disney Pictures
 שיטת הפצה:  וידאו על פי דרישה 
 הקרנת בכורה:  ארצות הברית 7 באפריל 1995 ישראל 15 בדצמבר 1995
 משך הקרנה:  78 דקות
 שפת הסרט:  אנגלית
 סוגה:  סרט חבר'ה, סיפור התבגרות, סרט ילדים, סרט קומדיה, סרט הרפתקאות, סרט מוזיקלי, סרט פנטזיה, סרט לכל המשפחה 
 הכנסות:  35,348,597 דולר
 הכנסות באתר מוג'ו:   goofymovie
 סרט קודם:  השכונה של גופי 
 סרט הבא:  גופי הולך לקולג' 
 אתר רשמי
 דף הסרט ב־IMDb
 
גופי: הסרט (באנגלית: A Goofy Movie, בתרגום חופשי לעברית: "סרט גופי" או "סרט מטופש") הוא סרט הנפשה משנת 1995, שנוצר על ידי חברת וולט דיסני, Walt Disney Animation France ו-Walt Disney Animation Australia (מאוחר יותר אולפני דיסניטון). הוא עלה לאקרנים בבתי הקולנוע ב-7 באפריל 1995 על ידי Walt Disney Pictures. בסרט, אשר משמש המשך לסדרת הטלוויזיה של דיסני – השכונה של גופי, מופיעות הדמויות מאותה סדרה. העלילה של הסרט סובבת סביב מערכת היחסים בין "אב ובנו", גופי ומקס, כשגופי מרגיש כי הוא מאבד את מקס. סרט ההמשך גופי הולך לקולג' יצא ישירות לווידאו בשנת 2000.
עלילה

מקס הוא בנו יחידו של גופי וקיימים ביניהם יחסים מתוחים. ביום האחרון של מקס בבית הספר, הוא וחבריו הטובים ביותר פיט-בן ובובי מתפרצים אל במת האודיטוריום באמצע נאומו של המנהל, מייזור, ויוצרים מופע קטן שבו מקס עולה לבמה בתלבושת של זמר הפופ פאוורליין. המופע מצליח לעשות את מקס למקובל בבית הספר והוא אף מרשים את רוקסן שבה הוא מאוהב (והיא בו בסתר). עם זאת, מקס נשלח למשרדו של מייזור אשר מזהיר את גופי כי מעשיו של מקס עשויים להביא אותו לעונשים כבדים. רוקסן מדברת עם מקס ומסכימה ללכת איתו למסיבה שבה ההופעה של פאוורליין תשודר בשידור חי.
גופי המודאג מחליט לקחת את מקס למסע דיג באגם דסטיני אשר באיידהו, והם נוסעים בעקבות מפת המסלול למקום אליו אביו של גופי לקח אותו בילדותו. מקס מנסה לספר לאביו על המסיבה אשר הוא ורוקסן מתכננים ללכת אליה, אבל גופי מסרב לשתף פעולה ודוחף אותו הישר אל תוך המכונית. מקס עוצר ליד ביתה של רוקסן על מנת לבטל את פגישתם, אבל כאשר רוקסן אומרת שהיא פשוט תלך עם מישהו אחר, מקס בודה סיפור שאביו מכיר את פאוורליין, וכי הם יהיו איתו על הבמה בהופעה.
גופי מתכנן את הטיול שלו לחוסר שביעות רצונו של מקס. לאחר שמקס מושפל בשוגג ב"פארק האופוסום של לסטר", הוא פוגע ברגשותיו של גופי. הם נתקלים בפיט ופיט-בן, אשר יצאו לטיול מחנאות. בעקבות עצתו של פיט להחזיק קצר את מקס, גופי לוקח את בנו לדוג ומבצע את טכניקת הדייג המושלמת ושלא בכוונה הם מפתים את ביגפוט למחנה שלהם. פיט ופיט-בן עפים מהמקום ומשאירים מאחור את גופי ומקס לבלות את הלילה עם ביגפוט. בלילה, בעוד גופי עדיין ישן, מקס משנה את מסלולם במפת הדרך ללוס אנג'לס, שם ההופעה תתקיים.
למחרת בבוקר גופי מחליט לתת למקס לנווט את נסיעתם משום שהוא רוצה ללכת למקומות שיספקו את שניהם. הם נעצרים במוטל שם הם פוגשים שוב את פיט ופיט-בן. כאשר פיט שומע שיחה בין מקס ופיט-בן, הוא מגלה לגופי שמקס מרמה אותו כדי להגיע ללוס אנג'לס. למחרת, גופי ומקס מגיעים לצומת שבה כביש אחד מוביל לאיידהו, והשני לקליפורניה. מקס בוחר את הדרך לקליפורניה. הדבר גורם לגופי לעצור את המכונית בזעם ולצאת ממנה בסערת רגשות. המכונית מתחילה לנסוע בכוחות עצמה לאחר שמקס נשען עליה; מקס וגופי מתווכחים בזמן שהם מנסים להשיג את המכונית עד שבסופו של דבר, לאחר שנפלו לנהר, הם מצליחים להצית מחדש את מערכת היחסים שלהם. גופי מבין כי מקס הבטיח לרוקסן ללכת איתה לצפות בהופעה של פווארליין, ומחליט לקחת אותו ללוס אנג'לס. עם זאת, השניים כמעט צונחים במורד מפל מים אך מקס מציל את גופי באמצעות "השלכת החכה המושלמת".
מקס וגופי מגיעים ללוס אנג'לס ובסופו של דבר הם באמת עולים אל הבמה ורוקדים עם פאוורליין, ונצפים על ידי פיט, פיט-בן, ורוקסן בטלוויזיות נפרדות. מקס וגופי חוזרים במכוניתם לבית של רוקסן. מקס אומר את האמת לרוקסן אבל היא מקבלת אותו ומודה שתמיד היו לה רגשות כלפיו. גופי מתעופף לאוויר לאחר שמכוניתו מתפוצצת, אך הוא נוחת בבטחה דרך מרפסת ביתה של רוקסן, ומקס מציג את אביו בפניה.
בתרבות

במשחק "ממלכת הקסם", שזה יישומון של תכנון פארק. כשפיט מופיע בפעם הראשונה במשחק, הוא מופיע עם הקרוון שבו הוא נראה בסרט.
גוסטב נוסקה

גוסטב נוֹסקֶה (בגרמנית: Gustav Noske;‏ 9 ביולי 1868 – 30 בנובמבר 1946) היה פוליטיקאי המפלגה הסוציאל-דמוקרטית של גרמניה שכיהן כשר ההגנה בממשלת רפובליקת ויימאר בין 1919 ל-1920.
ביוגרפיה

נולד בברנדנבורג ובמקצועו היה קצב, שעלה למשרות פוליטיות דרך פעילות במסגרת האיגודים המקצועיים. משנת 1906 ולאורך כל מלחמת העולם הראשונה היה חבר הרייכסטאג מטעם מפלגתו (הסוציאל-דמוקרטים). עיקר עניינו היה בנושאים צבאיים והאימפריה הקולוניאלית הגרמנית והיה מבין ראשוני התומכים במלחמה.
מיד לאחר המלחמה, כאשר יצר פרידריך אברט את ממשלתו מונה נוסקה לשר ההגנה, בתמיכת יועצו הצבאי של אברט, הגנרל וילהלם גרנר. פעולתו הראשונה הייתה דיכוי מרד הספרטקיסטים, מרד קומוניסטי שנוסקה חשש שעלול להפוך את גרמניה למדינה קומוניסטית, כמו מהפכת אוקטובר. לשם דיכוי המרד הסתייע נוסקה בחיילים משוחררים ימנים ממתנדבי הפרייקור וחיילי רייכסווהר, שדיכאו את המרד במחיר דמים כבד. לפי עדויות מאוחרות של קצינים שהשתתפו ברצח מנהיגי המרד קרל ליבקנכט ורוזה לוקסמבורג, השניים "הוצאו להורג" בפקודתו של נוסקה, אשמה זו מעולם לא הוכחה רשמית, אך גם לא הופרכה.
לאחר חתימת חוזה ורסאי על ידי ממשלתו, הוציא נוסקה את פקודות הפירוק ליחידות הצבא ובכללן לבריגדת ארהארדט, עקב כך פרץ במרץ 1920 הפוטש של קאפ, הפעם על ידי הצבא, הימין והמלוכנים שביקשו להשתלט על השלטון.
כשם שהשתמשו שנה קודם לכן בכוחות הימין כנגד השמאל, כן פנו עתה נוסקה, הנשיא אברט והקנצלר באואר לכוחות השמאל (האיגודים המקצועיים שנשלטו על ידי קומוניסטים) לעזרה כנגד הימין. השלושה פרסמו מיד קריאה לעם לפתוח בשביתה כללית על מנת להציל את הרפובליקה ולמנוע את חזרתו של וילהלם השני לקיסרות. ההיענות לקריאתם הייתה מלאה והשביתה שפרצה שיתקה את המשק כולו, פרט למזרח פרוסיה. עד מהרה התברר שמשטרו של קאפ לא יוכל להתקיים נוכח התגובה העממית ושלטון אברט שב על כנו.
בין 1920 ל-1933 כיהן נוסקה כמושל פרובינציית הנובר, ופוטר על ידי אדולף היטלר. באוגוסט 1944 נאסר על ידי הגסטפו בעקבות חשד שהיה חלק מקשר העשרים ביולי. הוא שוחרר על ידי כוחות בעלות הברית וחי בפרנקפורט. מת במהלך מסע הרצאות בארצות הברית.
לקריאה נוספת

אוטו פרידריך, לפני המבול, ברלין 1933-1918, ירושלים: הוצאת כרמל, 2010.
הערות שוליים

↑
אוטו פרידריך, לפני המבול, ברלין 1933-1918, ירושלים: הוצאת כרמל, 2010 עמ' 53.
| --- | --- |
בקרת זהויות :  NLI: 987007275360705171  PLWABN: 9810582315805606  BnF: cb119733167 (data)  GND: 118588761  ISNI: 0000 0000 8090 3701  LCCN: n87876906  NKC: skuk0004345  NTA: 073932817  SNAC: w61567rw  SUDOC: 027759172  VIAF: 10638166   WorldCat (עם VIAF): 10638166
גבעת ווטצ'טאואר

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  רכס מסה 
 קואורדינטות:  73°16′00″S 163°07′59″E﻿ / ﻿73.2667°S 163.133°E﻿ / -73.2667; 163.133
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת ווטצ'טאואר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת ווטצ'טאואר
 
גבעת ווטצ'טאואר או גבעת ווטצ'טאוור (באנגלית: Watchtower Hill; מילולית: "גבעת מגדל התצפית") היא גבעה קטנה ברכס מסה, שבאזור חוף פנל של ארץ ויקטוריה שבאנטארקטיקה.
הגבעה ממוקמת מדרום-מזרח לאוכף פינאקל.
לגבעה פסגה מחודדת.
היסטוריה > מקור השם

שמה של הגבעה ניתן לה על ידי מחלקת המחקר הצפונית (the Northern Party) של משלחת הסקר הגאולוגי מטעם ניו זילנד לאנטארקטיקה, אשר חקרה את אנטארקטיקה בעונת המחקר (הקיץ האנטארקטי) 1962 – 1963.
שמה של הגבעה תיאורי. הגבעה ממוקמת במקום שניתן לצפות ממנו על הכניסה לאוכף פינאקל.
וטצ'טאוור באנגלית משמעו "מגדל תצפית".
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6  מידע גאוגרפי והיסטורי
↑  לפי מקור אחר הגבעה ממזרח לפתחו של האוכף
| רכס מסה |
| --- | --- | --- |
| עמקים | מילס |  |
| הרים | בירטה • גייר • טובין • סקאראב • פיין |  |
| נונאטאקים | מוניומנט |  |
| מצוקים | סידרס |  |
גבעת ואספ

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  62°39′52″S 61°07′52″W﻿ / ﻿62.6644°S 61.1311°W﻿ / -62.6644; -61.1311
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהגבעת ואספ(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהגבעת ואספ
 
גבעת ואספ (באנגלית: Wasp Hill) היא גבעה בחלק הדרום-מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה.
גובהה של הגבעה 72 מטרים מעל פני הים; הגבעה מתנשאת מעל נקודת סבאר.
גבעת ואספ ממוקמת 1.01 קילומטרים צפונית-מערבית מגבעת סילר;
גבעת ואספ ממוקמת 1.4 קילומטרים צפונית-מזרחית מנקודת סבאר;
גבעת ואספ ממוקמת 2.74 קילומטרים מזרחית -צפון-מזרחית מנקודת דבילז;
גבעת ואספ ממוקמת 3.12 קילומטרים דרומית-מערבית מפקק אוסניאה;
גבעת ואספ ממוקמת 3.91 קילומטרים דרומית-מערבית מחרוט צ'סטר.
היסטוריה > גילוי ומיפוי הגבעה

האזור התגלה על ידי צידי כלבי ים שהגיעו לאזור במאה ה-19.
הגבעה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.
היסטוריה > מקור השם

הגבעה נקראת על שם ספינת ציד כלבי הים - הסקונר האמריקאית "ואספ" (Wasp) בפיקודו של רב החובל רוברט ג'ונסון ( Robert Johnson) שהגיעה לאיי שטלנד הדרומיים בקיץ האנטארקטי שבשנים 1821–1822.
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
ג'ורג' פיטר אלכסנדר הילי

| --- | --- |

 לידה:  15 ביולי 1813 בוסטון, ארצות הברית 
 פטירה:  24 ביוני 1894 (בגיל 80) שיקגו, ארצות הברית 
 מקום קבורה:  Calvary Cemetery 
 זרם באמנות:  ריאליזם 
 הושפע על ידי:  אנטואן-ז'אן גרו 
 יצירות ידועות:  Abraham Lincoln, The Peacemakers 
 צאצאים:  מרי הילי 
 חתימה:   
 
ג'ורג' פיטר אלכסנדר הילי (באנגלית: George Peter Alexander Healy‏;  15 ביולי 1813 – 24 ביוני 1894) היה צייר דיוקנאות אמריקאי ואחד הציירים הפוריים והפופולריים ביותר בימיו. מצויריו כללו רבים מהאישים הבולטים של זמנו.